**HRVATSKA KOMORA SOCIJALNIH PEDAGOGA**

**Upravni odbor**

**ZAPISNIK 3. SJEDNICE UPRAVNOG ODBORA HKSP**

Sukladno članku 29. Zakona o socijalnopedagoškoj djelatnosti (Narodne novine, 98/19.,) i članku 20. Statuta, predsjednica Upravnog odbora Alma Rovis Brandić sazvala je 3. redovitu sjednicu Upravnog odbora, koja je održana dana **1. srpnja 2021. godine** putem web platforme Zoom u trajanju od **18:00 do 19:30.**

Prije otvaranja sjednice Predsjednica Upravnog odbora Alma Rovis Brandić utvrdila je da su na sjednici prisutni sljedeći članovi Upravnog odbora:

Na daljinu nazočni su bili: Nives Butorajac, Katarina Sikirić-Lukić, Iva Ramljak, Alma Rovis Brandić i Gordan Hosni

Ispričali su se: Nada Damjanović, Toni Maglica,Sanja Risek i Danijela Perić.

Predsjednica Upravnog odbora Alma Rovis Brandić pozdravila je sve prisutne, te utvrdila da je prisutan dovoljan broj članova za punovažno odlučivanje.

**Dnevni red:**

1. **Akcijski plan unaprjeđenja sustava socijalne skrbi Ministarstva rada, mirovinskog sustava, obitelji i socijalne politike od strane predstavnica Fakulteta političkih znanosti Sveučilišta u Zagrebu u Nacionalnom vijeću za razvoj socijalnih politika (u daljnjem tekstu Akcijski plan)**
2. **Rad Povjerenstva za stručno usavršavanje**
3. **Izvješće Povjerenstva za priznavanje inozmnih kvalifikacija**
4. **Računovodstveni servis**
5. **Dogovor oko naknada**
6. **Razno**

**Ad 1.**

Članovi UO upoznati su od strane predsjednice o Akcijskom planu. Članovi UO su dobili materijale na razmatranje te svoje prijedloge i primjedbe trebaju dostaviti do 3. srpnja kako bi bili uvršteni u dopis i kako bi se poslalo kao službeni stav UO. Dogovoreno je od strane UO da se podržava prijedlog profesorice Petek (Centar za empirijska politološka istraživanja) Upravni odbor predlaže da socijalni pedagozi u Centrima za socijalnu skrb moraju biti dio tima. Ukoliko se na mjesto socijalnog pedagoga zaposli drugi profil zaposlenika tada ga se mora voditi kao nestručna zamijena, isto vrijedi i za druge profile stručnjaka do zapošljavanja stručnog kadra.

**Ad 2.**

Predsjednica predlaže sazivanje sastanka predsjednika i zamjenika Povjerenstva stručnog usavršavanja u drugom tjednu srpnja kako bi se dogovorili oko tehničkih dogovora i smjernica. Sastanku osim navedenih će nazočiti tajnica Komore i administrativna tajnica Komore.

**Ad 3.**

Povjerenstvo za priznavanje inozemnih stručnih kvalifikacija je izvjestilo o dosadašnjem radu. Katarina Sikirić Lukić je izvjestila o prvom, vrlo zahtjevnom rješavanju slučaja. Obavijestila je članove UO o daljnjim planovima i planiranim sastancima. Primjećen je povećan broj zahtjeva koje treba razmotriti. Povjerenstvo se nalazi prema broju zaprimljnih slučajeva za razmatranje, komunikacija je vrlo dobra te se nastavlja dobra suradnja i komunikacija Povjerenstva i tajništva.

**Ad 4.**

Predsjednica razmatra i predlaže računovodstveni servis kojeg vodi Mihaela Česnik Čuljak, za isti iznos koji je prethodno naveden. S gospođom Česnik Čuljak je dogovoreno da Komori neće naplaćivati od samog čina otvaranja računa što bi prethodno dogovoreni servis naplatio. Upravni odbor se složio s predsjednicom i zbog financijske isplativosti koju nudi gospođa Česnik Čuljak odlučuju se za korištenje njenih računovodstvenih usluga.

**Ad 5.**

Za tajnicu Komore je već odabrana na prethodnom sastanku UO Klara Ciprić, za njene usluge dogovorena je  isplata netto iznosa od 1.500 kn mjesečno, počevši od travnja 2021. Predsjednica predlaže istu naknadu i administrativnoj tajnici Nives Butorajac koja uz Klaru Ciprić odrađuje administrativne tajničke poslove. Naknada za poslove predsjednice iznose netto 2.000 kuna neto počevši s isplatama od travnja 2021. godine. Također, dogovoreno je da će se od travnja isplatiti prisustvovanje sjednicama UO i Povjerenstva za priznavanje inozemnih stručnih kvalifikacija.

**Ad 6.**

8. srpnja će se u uredu Komore na adresi OŠ M. Gupca sastati predsjednica sa tajnicama i predsjednikom Povjerenstva za stručno usavršavanje. Svi članovi UO koji su u mogućnosti pozvani su na sastanak..

Članovi UO su prokomentirali zadnju Skupštinu te su zamijetili članicu Komore Danijelu Ustić, koja je bila vrlo aktivna, upoznala se prethodno sa svim materijalima pa se UO složio da će joj predložiti da bude koordinator za sekciju za promociju i predstavljanje djelatnika zaposlenih u sustavu socijalne skrbi.

Pravilnik o stručnom usavršavanju je na raspravi dobio komentare, prijedloge te u skladu s primjedbama povjerenstvo će uvažiti sugestije članova te ga urediti i objaviti.